ระทึก นาทีทหารยามฝั่งสหรัฐฯ สุดกล้า โดดขึ้นเรือดำน้ำลอบขนโคเคน 6 ตัน (คลิป)
ทหารหน่วยยามฝั่งสหรัฐฯ สุดกล้า สกัด-โดดขึ้นเรือดำน้ำต้องสงสัยลักลอบขนยาเสพติดเข้ามาในสหรัฐฯ ตกตะลึง เปิดฝาเรือลงไปตรวจค้น เจอโคเคนมหาศาลหนักถึง 6 ตัน มูลค่าซื้อขายในตลาดมืด 5 พันล้านบาท,เมื่อ 26 ก.ย.62 เว็บไซต์,มิร์เรอร์, รายงานว่า หน่วยยามฝั่งสหรัฐฯ เผยแพร่ภาพและคลิปวิดีโอบันทึกเหตุการณ์สุดระทึก ทีมทหารหน่วยยามฝั่งสหรัฐฯ สามารถสกัดเรือดำน้ำลำหนึ่งแอบลักลอบขนยาเสพติดจากอเมริกาใต้ บริเวณมหาสมุทรแปซิฟิกได้สำเร็จท่ามกลางความมืด หลังจากเครื่องบินลาดตระเวณของสหรัฐฯ ลำหนึ่งได้พบเรือดำน้ำต้องสงสัยลำนี้ จึงรีบแจ้งไปยังหน่วยยามฝั่ง Valiant ซึ่งได้ส่งเรือเล็ก 2 ลำและเจ้าหน้าที่มาสกัด โดยเหตุการณ์นี้เกิดขึ้นเมื่อ 1 ก.ย.ที่ผ่านมา,ทีมทหารหน่วยยามฝั่งสหรัฐฯ ได้แสดงความกล้าหาญกระโดดขึ้นไปบนเรือดำน้ำ ก่อนเปิดฝาประตูด้านบนของเรือ ลงไปในเรือดำน้ำ ซึ่งเป็นเรือกึ่งดำน้ำขนาดเล็ก ความยาวราว 40 ฟุต โดยจากการตรวจค้น พบยาเสพติดโคเคน น้ำหนักถึง 600 กิโลกรัม หรือ 6 ตัน ซึ่งมูลค่าการซื้อขายในตลาดมืดริมถนน มูลค่ามหาศาลกว่า 133 ล้านปอนด์ หรือราว 5,032 ล้านบาท,มิร์เรอร์แจ้งว่า ทีมทหารหน่วยยามฝั่งสหรัฐฯ ซึ่งได้รับความช่วยเหลือจากทหารกองทัพเรือโคลอมเบีย ได้จับกุมผู้ต้องสงสัย 4 คน ในข้อหาลักลอบขนโคเคนปริมาณมหาศาลในครั้งนี้ ซึ่งแมทธิว วอลดรอน ผู้บัญชาการหน่วยยามฝั่ง Valiant กล่าวด้วยความชื่นชมทหารที่ปฏิบัติภารกิจนี้ด้วยความกล้าหาญว่า คงไม่มีคำพูดใดมาอธิบายถึงความรู้สึกต่อทหารหน่วย Valiant ในภารกิจนี้.,ข่าวเกี่ยวข้อง,ยิ่งกว่าในหนัง นาทีทหารยามฝั่งสหรัฐฯโดดขึ้นเรือดำน้ำ สกัดขนโคเคนมหาศาล (คลิป)
ทหารหน่วยยามฝั่งสหรัฐฯ สุดกล้า สกัดและกระโดดขึ้นเรือดำน้ำต้องสงสัยลักลอบขนยาเสพติดเข้ามาในสหรัฐฯ ตกตะลึง เปิดฝาเรือลงไปตรวจค้น เจอโคเคนมหาศาลหนักถึง 6 ตัน มูลค่าซื้อขายในตลาดมืด5พันล้านบาท
เรือดำน้ำลอบขนโคเคน,เรือดำน้ำขนยาเสพติด,ลักลอบขนยาเสพติด,สหรัฐ,สหรัฐสกัดยาเสพติด